RESOLUCIÓN parcial do 2 de outubro de 2007 pola que se adxudican as axudas (anexos VI, VII e VIII) da Orde do 3 de agosto de 2007 (Diario Oficial de Galicia número 157, do 14 de agosto) pola que se convocan as axudas correspondentes a diversas accións formativas do Programa de Recursos Humanos, no marco do Plan Galego de Investigación, Desenvolvemento e Innovación Tecnolóxica de Galicia-Incite (2006-2010) para o ano 2007.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 11/10/2007

A orde da Consellería de Innovación e Industria do 3 de agosto de 2007 (DOG nº 157, do 14 de agosto), aproba as bases que rexerán a convocatoria de axudas correspondentes a diversas accións formativas do Programa de Recursos Humanos, no marco do Plan Galego de Investigación, Desenvolvemento e Innovación Tecnolóxica de Galicia-Incite (2006-2010) para o ano 2007.
No artigo 2 dos anexos VI, VII e VIII da mencionada orde de convocatoria determinábanse os requisitos que deberían cumprir os candidatos.
A comisión de selección establecida no artigo 9 das bases xerais da dita Orde do 3 de agosto de 2007, na súa reunión do día 22 de setembro de 2007, tendo en conta os créditos dispoñibles, acorda:
1. Propoñer a concesión dunha prórroga de dous anos de duración das axudas correspondentes ao Programa Isidro Parga Pondal, adxudicadas por Resolución do 27 de xullo de 2005 (DOG do 4 de agosto) aos solicitantes que se relacionan no anexo I desta resolución.
2. Propoñer a concesión dunha segunda prórroga de un ano de duración das axudas correspondentes ao Programa Isidro Parga Pondal, adxudicadas por Resolución do 25 de setembro de 2003 (DOG do 3 de outubro) aos solicitantes que se relacionan no anexo II desta resolución.
3. Propoñer a concesión de axudas complementarias para a realización de estadías de investigación en centros de fóra de Galicia solicitadas polos beneficiarios da 2ª prórroga dos contratos establecidos ao abeiro do Programa Parga Pondal do ano 2003 (anexo II desta resolución) que se relacionan no anexo III desta resolución.
4. Propoñer a concesión dunha 2ª prórroga das axudas á transformación das bolsas predoutorais (1ª prórroga) en contratos predoutorais de formación de doutores en organismos públicos de investigación da Comunidade Autónoma de Galicia, adxudicadas por Resolución do 22 de setembro de 2006 (DOG do 2 de outubro) aos solicitantes que se relacionan no anexo IV desta resolución.
Na súa virtude, e atendendo á proposta elaborada pola comisión de avaliación establecida no artigo 9 da Orde do 3 de agosto de 2007 (DOG nº 157, do 14 de agosto), esta consellería
RESOLVE:
Primeiro.-Concederlles as axudas correspondentes ás universidades do SUG, institucións non universitarias sen ánimo de lucro e organismos das administracións públicas, ou as súas entidades dependentes, que desenvolvan actividades de investigación ou innovación, radicadas na Comunidade Autónoma de Galicia, que contraten aos candidatos seleccionados que se relacionan nos anexos I, II, III e IV desta resolución.
Segundo.-Tal e como se establece na Orde do 3 de agosto de 2007 (DOG nº 157, do 14 de agosto), a duración dos correspondentes contratos, segundo os casos, será a que a seguir se indica:
-1ª prórroga dos contratos do Programa Isidro Parga Pondal do ano 2005 (anexo I desta resolución): un máximo de dous anos de duración a partir do 1º de outubro de 2007.
-2ª prórroga dos contratos do programa Isidro Parga Pondal do ano 2003 (anexo II desta resolución): un máximo dun ano de duración a partir do 1º de outubro de 2007.
-2ª prórroga contratos predoutorais de formación de doutores en organismos públicos de investigación da Comunidade Autónoma de Galicia (anexo IV desta resolución): un máximo de 6 meses de duración a partir do 1º de outubro de 2007.
Terceiro.-As axudas financiaranse con cargo ás aplicacións orzamentarias dos orzamentos xerais da Comunidade Autónoma de Galicia para os anos 2007, 2008 e 2009 -segundo corresponda- que a seguir se indican:
1) 1ª Prórroga dos contratos correspondentes ao Programa Isidro Parga Pondal-2005 (anexo VI da Orde do 3 de agosto de 2007; DOG nº 157, do 14 de agosto): o número máximo de prórrogas que se conceden é de 44, que serán financiados con cargo á aplicación orzamentaria 10.02.561B.444.0 dos orzamentos xerais da comunidade autónoma para os anos 2007, 2008 e 2009, de acordo coa seguinte distribución:
Ver referencia pdf "19800D007P017.PDF"
2) 2ª Prórroga dos contratos correspondentes ao Programa Isidro Parga Pondal-2003 (anexo VII da Orde do 3 de agosto de 2007; DOG nº 157, do 14 de agosto): o número máximo de prórrogas que se conceden é de 24 que se distribúen do modo seguinte:
-Universidades do SUG: 22.
-Centro de Investigacións Mariñas de Corón dependente da Xunta de Galicia: 1.
-Centro de Investigacións Forestais e Ambientais de Lourizán dependente da Xunta de Galicia: 1.
Os contratos financiaranse do xeito seguinte:
a) Os 2 contratos correspondentes aos centros dependentes da Xunta de Galicia financiaranse con cargo ás dotacións do capítulo I dos orzamentos xerais da comunidade autónoma para os anos 2007 e 2008.
b) Os 22 contratos dos beneficiarios adscritos ás universidades do SUG serán financiados con cargo á aplicación orzamentaria 10.02.561B.444.0 dos orzamentos xerais da comunidade autónoma para os anos 2007 e 2008, de acordo coa distribución que se indica na táboa seguinte:
Ver referencia pdf "19800D007P017.PDF"
3) Axudas complementarias para estadías fóra de Galicia aos beneficiarios da 2ª Prórroga dos contratos correspondentes ao Programa Isidro Parga Pondal-2003 (anexo VII da Orde do 3 de agosto de 2007; DOG nº 157, do 14 de agosto): serán financiados con cargo á aplicación orzamentaria 10.02.561A.480.1 dos orzamentos xerais da comunidade autónoma para os anos 2007 e 2008, de acordo coa distribución que se indica na táboa seguinte:
Ver referencia pdf "19800D007P017.PDF"
4) 2ª prórroga das axudas á transformación das bolsas predoutorais (1ª prórroga) en contratos predoutorais de formación de doutores en organismos públicos de investigación da Comunidade Autónoma de Galicia, adxudicadas por Resolución do 22 de setembro de 2006 (anexo VIII da Orde do 3 de agosto; DOG nº 157, do 14 de agosto). O número de prórrogas que se conceden ascende a 62, que serán financiados con cargo á aplicación orzamentaria 10.02.561B.444.0 dos orzamentos xerais da comunidade autónoma para os anos 2007 e 2008 de acordo coa seguinte distribución:
Ver referencia pdf "19800D007P017.PDF"
Cuarto.-A inobservancia por parte dos beneficiarios de calquera das bases establecidas na orde de convocatoria do 3 de agosto de 2007 (DOG nº 157, do 14 de agosto) suporá a perda do dereito a percibir a axuda correspondente.
Quinto.-As solicitudes que non figuran relacionadas nos anexos I, II, III e IV desta resolución e que foron admitidas para participar nesta convocatoria, enténdese que quedan denegadas.
Sexto.-Contra esta resolución poderán os interesados interpoñer recurso potestativo de reposición perante o conselleiro de Innovación e Industria, no prazo dun mes que comezará a contar a partir do día seguinte ao da publicación desta resolución no Diario Oficial de Galicia. De non estimar a interposición deste recurso, poderán interpoñer recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación desta resolución no Diario Oficial de Galicia.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 2 de outubro de 2007.
P.D. (Orde 31-1-2006; DOG nº 24, do 3 de febreiro)
Emilio Nogueira Moure
Secretario xeral da Consellería de Innovación
e Industria
Ver referencia pdf "19800D007P017.PDF"